Traseul oficial al marşului gay nu a fost dat publicităţii, tocmai pentru a evita incidentele. Dar imediat ce au pornit prin Chişinău, membrii comunităţii de homosexuali şi lesbiene, precum şi cei care îi susţin, au fost flancaţi de grupuri de contestatari furioşi.

Cei care se declară împotriva minorităţilor sexuale au venit înarmaţi cu ouă şi petarde, iar şase dintre ei au fost reţinuţi de poliţie. Asta în timp ce cauza comunităţii gay a fost susţinută de ambasadorul Statelor Unite la Chişinău.

Evenimentul de la Chişinău a fost organizat de ziua internaţională împotriva homofobiei.